钦定古今图书集成/方舆汇编/职方典/第1288卷 > 《芙蓉洲》魏·了翁
## 钦定古今图书集成/方舆汇编/职方典/第1288卷 > 《芙蓉洲》魏·了翁

严风吹衣落南土，手批鼯猱藉封虎。缘山跨谷三里
城，架竹编茆百家聚。天公似为羁人谋，闭藏佳境城
东陬。介然用之便成圃，下视更得芙蓉洲。水间本末
高下照，名字既同形亦肖。自从嬴豕伏群龙，红白相
辉转明耀。人怜风雪拘系之，委弃衰草蟠寒泥。谁知
炯炯含内美，正于槁瘁先生辉。大书三字为吹送，唤
起渠阳百年梦，疑却《二华》痴绝人，身既隐矣名焉用。